62016TO0524(01)_INF
Διάταξη του Γενικού Δικαστηρίου (όγδοο τμήμα) της 29ης Νοεμβρίου 2021 – Aresu κατά Επιτροπής
(Υπόθεση T‑524/16)
«Υπαλληλική υπόθεση – Υπάλληλοι – Μεταρρύθμιση του ΚΥΚ του 2014 – Οδοιπορική άδεια – Οικογενειακή άδεια – Προσφυγή προδήλως στερούμενη νομικού ερείσματος»
1.
Υπαλληλικές προσφυγές – Έννομο συμφέρον – Προσφυγή ακυρώσεως αποφάσεως με την οποία η οδοιπορική άδεια αντικαταστάθηκε από τη χορήγηση περιορισμένου αριθμού ημερών οικογενειακής άδειας – Υποχρεωτική συνταξιοδότηση του προσφεύγοντος κατά τη διάρκεια της δίκης – Διατήρηση του εννόμου συμφέροντος
(Κανονισμός Υπηρεσιακής Καταστάσεως των υπαλλήλων, άρθρα 90 και 91 και παράρτημα V, άρθρο 7)
(βλ. σκέψεις 27-29)
2.
Υπάλληλοι – Άδειες – Ετήσια άδεια μετ’ αποδοχών – Οδοιπορική άδεια – Μεταρρύθμιση του ΚΥΚ – Αντικατάσταση από την οικογενειακή άδεια – Εξουσία εκτιμήσεως του νομοθέτη – Παραβίαση των αρχών της ίσης μεταχείρισης, της αναλογικότητας και της προστασίας της δικαιολογημένης εμπιστοσύνης – Δεν υφίσταται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 20· Κανονισμός Υπηρεσιακής Καταστάσεως των υπαλλήλων, όπως τροποποιήθηκε με τον κανονισμό 1023/2013, παράρτημα V, άρθρο 7)
(βλ. σκέψεις 34-53, 58-62)
3.
Πράξεις των οργάνων – Διαχρονική εφαρμογή – Άμεση εφαρμογή του νέου κανόνα στα μελλοντικά αποτελέσματα καταστάσεως γεγενημένης υπό το κράτος του προγενέστερου κανόνα – Έκδοση του κανονισμού 1023/2013 για την τροποποίηση του Κανονισμού Υπηρεσιακής Καταστάσεως των υπαλλήλων και του καθεστώτος που εφαρμόζεται στο λοιπό προσωπικό – Προσβολή κεκτημένων δικαιωμάτων – Δεν υφίσταται
(Κανονισμός Υπηρεσιακής Καταστάσεως των υπαλλήλων, όπως τροποποιήθηκε με τον κανονισμό 1023/2013, παράρτημα V, άρθρο 7)
(βλ. σκέψεις 63-66)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση της αποφάσεως περί μη χορηγήσεως στον προσφεύγοντα, από 1ης Ιανουαρίου 2014, της πενθήμερης οδοιπορικής άδειας την οποία εδικαιούτο προηγουμένως, βάσει του άρθρου 7 του παραρτήματος V του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, όπως τροποποιήθηκε με τον κανονισμό (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013 (ΕΕ 2013, L 287, σ. 15).
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Καταδικάζει τον Antonio Aresu στα δικαστικά έξοδά του καθώς και στα έξοδα στα οποία υποβλήθηκε η Ευρωπαϊκή Επιτροπή, συμπεριλαμβανομένων των εξόδων της διαδικασίας ασφαλιστικών μέτρων.
3)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν έκαστο τα δικαστικά έξοδά τους.